A little piece of heaven: februar 2009
onsdag 25. februar 2009
Manisk opptatt av folkemord..
Hei. Mitt navn er Nora og for dere som ikke kjenner meg så er jeg manisk opptatt av andre verdenskrig.
Her forleden dag skulle jeg kose meg hjemme alene med film og godteri pappa hadde kjøpt. Kosefilmen min ble Kampf um Norwegen, en tysk propagandafilm om invasjonen av Norge fra 1941. Og for de som ikke sovnet løpet av den setningen; Gratulerer.
Men denne filmen var virkelig veldig god, og jeg koste meg virkelig under filmen. Er jeg en 70 år gammel dame fanget i kroppen til en ung, viril 17-åring?
Filmer jeg har tenkt til å se fremover:
Heroes of telemark.
Adolf hitler
Dunkirk
Auschwitz(har sett fra før)
Bøker jeg har planer om å lese/lese ferdig:
Andre verdenskrig – en fotografisk historie.
Hvem var Hitler?
Andre verdenskrig år for år.
Nazistene.
Jeg vet ikke hva det er med meg og andre verdenskrig, men etter jeg leste Anne Franks Dagbok som 10 åring har jeg, mildt sagt, vært manisk opptatt av andre verdenskrig. Rett og slett fordi jeg ikke skjønner det. Det strider jo i mot alle mine oppfattninger av menneskeheten det som skjedde under denne krigen. Ikke bare fra nazistene sin side, men også fra jødene. Hvordan de frivillig gikk på togene til Auschwitz, Ravensbrück og de andre konsentrasjonsleirene selvom de hadde hørt ryker om disse stedene. Fordi de ikke visste bedre, fordi man alltid tror det beste om et menneske, fordi det «aldri skjer med meg» og fordi de ryktene som gikk om konsentrasjonsleirer var så grusomme at man ikke kunne/ville tro på dem. Men de gikk på togene for det...
Ja, jeg er en morbid liten jente som fascinerer meg over et folkemord som varte i godt over 6 år. Men, vi har da alle noe som vi er manisk opptatt av? Hva er DU manisk opptatt av?. Vasking av kjøleskapet? At klærne alltid må være brettet og ligge mot mekka i kommoden?
You name it:). (Serr.. jeg vil vite det!)
Lagt inn av Nora S kl. 10.11 4 kommentarer:
mandag 23. februar 2009
Hvordan drive moren din til vannvid?
Send denne meldingen: "Er i sikkerhet. Ikke bekymre deg".
Og skru av mobilen i en time...
Lagt inn av Nora S kl. 21.34 1 kommentar:
tirsdag 17. februar 2009
Jippi for Holocaust?!
Før du leser videre, les denne:
http://www.vg.no/nyheter/innenriks/artikkel.php?artid=558567
Hvordan i helvette går det an å hylle Holocaust under annen verdenskrig?. En bevegelse som tok livet av rundt 6 millioner jøder, fratok enda flere friheten sin og skapte frykt over hele verden.
Jeg trodde at vi kunne klare å lære av historien. At vi innen nå hvertfall kunne klare å skille mellom rett og galt.
Dette innlegget viser ikke bare hvor trangsynte noen mennesker er, men også hvor flinke mennesker er til å repetere feil gjort tidligere i historien. Det ville heller ikke overraske meg om innlegget fører til økende antisemitisme ettersom «Qaradawi regnes som en av vår tids mest innflytelsesrike sunnimuslimske lærde [...]»
Å hylle Adolf Hitler var også noe jeg trodde vi har fint ferdig med i mai 1945. At en så høytstående leder hyller ham og priser ham i vår tid vil ikke bare føre til økende antisemittisme men en mulig økning blant nynazister.
Hitlers hat mot jødene kan forklares og analyseres på mange måter. Jødene var allerede hatet i Tyskland før andre verdenskrig brøt ut. De fikk skylden for å ha tatt arbeid vekk fra det tyske folk ettersom jødene utviklet seg til å bli gode og suksessrike forretningsfolk. De fikk skylden for tapet på første verdenskrig, en krig Adolf Hitler selv var soldat (korporal) under. Hitlers personlige hat til jødene startet da han var en arbeidsledig kunstner som ikke kom inn på kunstakademiet. Han så hvordan jødene fikk alle de gode jobbene, mens tyske patrioter (som han selv) ble skjøvet ut og måtte finne seg jobb andre steder(selv solgte han malerier på tog-stasjoner).
For å få et samlet rike, må man ha en felles fiende. Denne fienden ble jødene og de allierte i de senere år etter Hitler hadde blitt rikskansler. Alle land og samfunn har en hakkeorden. Jødene har funnet seg på bånn av denne mange ganger, og annen verdenskrig var intet unntak.
«Gjennom alt det han(Hitler .red.anm) gjorde mot dem, selv om de (jødene) har overdrevet denne saken[...]».
Jødene har overdrevet saken?. Det er helt fantastisk å klare å prestere å uttale seg på denne måten. Jødene har vel ikke overdrevet det minste, de har rett og slett fortalt den grusomme sannheten. Denne sannheten kan kanskje virke overdrevet for oss som leser om opplevelser i Auschwitz, men det er heller slik at den er underdrevet. Ville du overdrevet en historie om hvordan du ble torturert psykisk og fysisk i 3 år?. Ville du i det hele tatt vekket minnene om noe så grusomt så du kunne fortelle historien din?. Trolig ikke..
Lagt inn av Nora S kl. 11.22 3 kommentarer:
fredag 13. februar 2009
Skulk med stil små barn!
For dere der ut som har småsøsken, kan kanskje dele min frustrasjon på dette. Da vil jeg bare få presisere; irriterende småsøsken. Jeg har faktisk hørt at det finnes en sjelden rase der ute som går under navnet «Helt O.K og greie småsøsken». Siste sett dypt inne i Amazonas.
Det begynte egentlig som en helt vanlig dag. Klokka ringte midt i natten (0720), jeg stod opp, dusjet og diverse andre kjedelige ting.
Før jeg fortsetter denne historien så vil jeg bare gjør leseren oppmerksom på at lillebroren min hadde på denne tiden brukket fingeren sin for to uker siden, og har derfor hatt litt smerter på dette tidspunktet.
Jeg drev som sagt på med mitt vanlige morgenrituale, da jeg hører faren min storme opp trappen, rive opp døren inn til lillebrors soverom og rope: «DØH! Nå begynner skolen din om en halvtime!»
Jeg hadde, i denne situasjonen, hoppet opp av senga, løpt inn på badet og fått på meg sminken før jeg løp til skolen halvveis på med pysjen og en brødskive i hånda.
Lillebror derimot sier bare; «Jeg tror ikke jeg skal på skolen i dag jeg..»
«Hvorfor ikke..?» Spør pappa i en fint irritabel tone.
«Jeg orker ikke. Litt små trøtt..»
For å gjøre en lang historie kort så hører jeg et høyt og tydelig «klikk» fra hodet til pappa etterfulgt av en lang reprimande om hvordan han alltid dro på skolen hver dag da han var ung. Dere kjenner historien; 10 mil til skolen, uvær fra begge veier og ris av lærerne hvis du kom for seint.
Pappa går så inn for å vekke lillesøs, som helt mirakuløst har fått vondt i armen over natten. Og hun mååå bare være hjemme. Mens, pappa står og forklarer for søs hvorfor hun ikke kan være hjemme på grunn av en arm som har sovnet, kommer lillebror ut av soverommet sitt klynkende. «Pappa! Jeg har så utrolig vondt i armen..! Kan jeg være hjemme?».
Jeg vil tror ikke jeg kan beskrive det lille raseriet jeg kjente her. Det var Gro som (se tidligere historie) tok helt overhånd. Det var som Gro hadde stått i do-kø på en liten dritt esso i Otta i 30 min før hun kommer inn på badet og oppdager hun har fått mensen. SÅ jævla irritert!
Ikke bare er søsknene mine ufattelig irriterende og late, men de er fint dumme!. Skal du skulke, så skal du skulke med stil. Jeg som kanskje fremstår som en søt, yndig og skoleflink jente må nesten gi i meg selv innrømme at jeg har skulket skolen... en gang. Eller litt mer. Men hva betyr vel tall, når du kan få oppskriften på hvordan å skulke med stil.
Trinn 1; Finn en troverdig sykdom som du kan spille ut og som foreldrene dine ikke kan diskutere på. Her er det dumt å komme med feber med andre ord (symptomer; varm panne). Men vondt i hodet, kneet etc er alltid en slager.
Trinn 2; Start tidlig! Det nytter ikke å komme fem minutter før skolen begynner. Neida, begynn dagen før, gjerne flere dager hvis du har pekt deg ut en dag du skal skulke. Kom med små kommentarer foran dine foresatte om hvor vondt du har i hodet og hvordan dette har vart hele dagen pluss at nesa renner litt.
Trinn 3; Dagen er her. Ligg i senga litt lenger enn nødvendig så dine foresatte må komme inn til deg. Når de begynner å snakke om muligheten ved å kanskje være hjemme må du komme med denne replikken: «Neinei.. jeg må på skolen». Prøv å sette deg opp i senga, men synk sakte ned igjen.
Trinn 3 er selvsagt litt improvisering, men følger du trinn1&2 så skal du ha skaffet deg en fin dag hjemme foran Tv-en.
Så, Sander og Tirill (mine søsken) håper dere leser dette en dag, for dette er kanskje det lureste dere kommer til å lære av meg. Bortsett fra vin og øl blir krøll.
Og kjære rektor ved Sandvika VGS; beklager hvis fraværet på skolen stiger betraktelig. Jeg påtar meg alt ansvar for dette..
Lagt inn av Nora S kl. 23.44 2 kommentarer:
tirsdag 10. februar 2009
Helene utfordrer - Nora svarer!
Helene har utfordret meg!:O
Jeg skulle gå inn på Mine bilder/mapper, velge den 6 mappen og det 6 bildet. Vel, jeg hadde bare 5 mapper så jeg juksa litt! Men, ble sinnsykt glad da jeg så dette bildet:
Dette er et bilde tatt ovenifra under matchen: "Rumble in the jungle" hvis jeg ikke tar helt feil. Mohammad Ali har nettopp slått en enestående knock-out på Foreman, går bort til hjørnet og skriker: " I am the greatest!"
Hvordan kan man ikke like denne mannen?:D
Lagt inn av Nora S kl. 20.06 2 kommentarer:
Nyere innlegg Eldre innlegg Start
Abonner på: Innlegg (Atom)
Om meg
Nora S
Hei! Jeg er en artig liten skrue ved navn Nora. Bosatt i Sandvika og med litt fritidsproblemer som jeg løser ved å blogge - noe dere kanskje merker. KOS DERE - for det blir virkelig ikke mer artig enn dette.. bortsett fra å slå opp tilfeldig i leksikon. Herrejemini!
Vis hele profilen min
Mine innlegg
januar (1)
desember (2)
november (4)
oktober (5)
september (8)
juli (10)
mars (8)
januar (7)
desember (4)
november (9)
oktober (14)
september (6)
august (2)
juni (2)
mai (11)
april (13)
mars (3)
februar (5)
januar (2)
november (3)
september (4)
mars (1)
februar (2)
Min bloggliste
How Do You Dream?
Lost
for 6 år siden
Helene
Mads
Madeleine
Fantastisk AS-mal. Drevet av Blogger.